section_heading: Nastanak
paragraph_text: Autori su Ivica Krajač (libretist), Karlo Metikoš (skladatelj) i Miljenko Prohaska (aranžer).Vijenac Najave: Gubec-beg opet u Komediji! 268 - 10. lipnja 2004., pristupljeno 7. prosinca 2019. Krajača i Metikoša je zaintrigirala četiristota obljetnica Seljačke bune. Odlučili su napisati rock-operu na temu Bune. Rock-opera dugo je nastajala. Od 1971. godine redovito su se sastajali izmjenjujući zamisli, ciljali su biti gotovi 1973. godine, a praizvedbu je doživjela 1975. godine. Nakon uspješne premijere, napisali su još opere Gričku vješticu i Crnu kraljicu. Prohaska je za praizvedbu aranžirao partituru i dirigirao. Redatelj praizvedbe bio je Vlado Štefančić.